Areenan liittoumat, ryhmät ja avainpelaajat

Areenan gladiaattorit ovat muodostaneet useita liittoumia, jotka hyödyttävät jäseniään ja voivat toimia myös turvaverkkoina: jos joku ryhmän jäsen menettää vaikkapa aseensa taistelussa, liittouma saattaa tarjota uuden. Kaikki liittoumat kuitenkin perustuvat eri arvoihin ja tarpeisiin ja toimivat omien tapojensa mukaisesti.

**Liittoumat:**

**Tuonentuojat**. Lähinnä rikollisista koostuva jengi, jonka tapana on tappaa tai vähintään haavoittaa vakavasti voitetut vastustajat. Jättävät joskus porukkaa henkiin, että nämä jäisivät velkaa Tuonentuojille. Eivät tule toimeen Areenan ritarikunnan kanssa. Tuonentuojissa on enimmäkseen Areenan arvoasteikolla matalatasoisia taistelijoita, mutta arvonimet eivät aina vastaa taistelijan todellista taitotasoa.

**Areenan ritarikunta**. Ritarillisuuteen, oikeudenmukaisuuteen ja jaloihin tekoihin pyrkivä faktio. Ritarikunnassa on jäseninä vain aatelisia, sillä muut eivät ole oikeutettuja ritarin arvonimeen. Areenan ritarikunta on kylän epävirallinen järjestyksen ylläpitäjä, ja ritarikunta pitää erityisen tarkalla silmällä Tuonentuojia. Ritarit luottavat Areenan oikeudenmukaisuuteen.

**Taistokaarti**. Heitä yhdistää yksi asia: halu edetä areenan arvoasteikolla. Taistokaartissa on laajempi valikoima arvomaailmoja kuin monissa muissa faktioissa, koska heillä ei ole muuta yhdistävää tekijää kuin halu pärjätä areenalla. Suurimalla osalla syynä on kunnianhimo, mutta ei kaikilla. Taistokaartin jäseniä kannustetaan antamaan vihollisilleen mahdollisuus antautua, tappaminen ei ole toivottavaa mutta ei myöskään rangaistavaa. Nykyinen Mestari kuuluu Taistokaartiin.

**Köyhät Ritarit**. Joukko henkilöitä, jotka ovat turhautuneet Areenan ritarikunnan vaatimukseen aatelisuudesta. Heidän mielestään jokainen voi harjoittaa ritarillisia arvoja, kuten oikeudenmukaisuutta. Joutuvat joskus kahnauksiin Areenan ritarikunnan kanssa samanlaisista arvoista huolimatta. Köyhiin Ritareihin ei oteta aatelisia.

**Järjen Käsi**. Uskovat, että taktikointi ja strategisointi johtavat voittoihin Areenalla. Heillä on aina taisteluissa koordinoitu suunnitelma ja mahdollisimman synkronoidut taidot. Järjen Käteen kuuluu paljon velhoja, mutta myös värikäs joukko muita, jotka uskovat älyn ja suunnittelun voimaan.

**Killat**: Areenakaupungissa toimii useita käsityöläiskiltoja. Niiden johtajat ovat arvostettuja henkilöitä. Kiltoja on ainakin seuraavanlaisia: ruokakilta, vaatetuskilta, puutyökilta ja savenvalajakilta.

**Avainpelaajat**

Liittoumien sisällä toimivat merkittävät henkilöt, joista pelaajat ovat tietoisia:

* Sir Geroldin Jalomieli AKA Geroldin Normont - Areenan ritarikunnan johtaja
* Sir Thome Taianomainen AKA Thome Slaitmurn - Areenan Ritarikunnan johtajan oikea käsi
* Lady Catherine Uskalias AKA Catherine Baralon - Areenan Ritarikunnan johtajan vasen käsi
* Argal Cielnait - Tuonentuojien pomo
* Natasha - Tuonentuojien varapomo
* Sotaneito Ilona Valkoinen - Tämänhetkinen Mestari

Areenalla on liittumien lisäksi itsenäisiä toimijoita ja tunnettuja henkilöitä, jotka eivät kuulu mihinkään liittoumaan.

* Hagu Ranko - Tekee hämyisiä bisneksiä ja myy informaatiota.
* Theresa ja Morea - Pitävät lääkärikliniikkaa josta saa sopuhinnoin terveydenhuoltoa.
* Ebriksen papitar Melissa - Johtaa temppeliä
* Unelma - Johtaa Unelman Unetonta Taloa, hyvämaineista bordellia.
* Tabaxi-kaupanpitäjä Fenna - Pitää virallista kauppaa.